Zazakipediya:Herek

Herek (Pêsera eştenı u pênıştenı) na kay en bolki qeç u xortan miyan dı yena kaykerdenı. Na kay dı jew xo çewt keno u serey xo cıneno xo ver u dıskıneno sênedê xo ro u destanê xo veracêr zey lıngan derg keno. (Yanê zekı çıharlıng bo, ê şekli gêno). Ê bini zi bı vazdana yenê destanê xo danê miyanedê ey ro, lınganê xo zey perzanandê teyrana kenê hera u xo ey sera erzenê. O kı nêşo xo berzo, yan zi lıngê cı cayêdê o kı zey herekiya çewt biyo ey ro günê o veşeno. 

O kı zey herekiya çewt biyo, o yeno zey heriya nêşeno o kı xo nêşayo çekero ey. Tabi tay-tay qimışê enbazandê xo nêbenê kı zey heriya cı nışê. Teniya ey çewt kenê, goşê cı tepşenê u çend gami xo dımı kaş kenê, benê. Bahdê na berdenı yan zi cınıştenı, no fın o kı nêşayo xo berzo o çewt beno u ê bini xo ey sera erzenê. O kı nêşo xo berzo yan zi o kı xo sera erzeno lıngê cı cayêdê ey ro günê, yan zi fınê ra biro ey ro güno u ey bıfino erd, o kı xo erzeno o veşeno u kewno herunda ey. Qandê kı xo zey Herana çewt kenê u zey Herana nışenê pê namey na kay biyo Herek yan zi pêsera eştenı u pênıştenı.

Nuştoğ: Koyo Berz

Kategoriye:Kay u Wextravêrdene